钦定古今图书集成/明伦汇编/官常典/第693卷 > 尹崧
## 钦定古今图书集成/明伦汇编/官常典/第693卷 > 尹崧

按《明外史黄泽传》：“华容人尹崧以儒士言太宗建立
两京，定都幽燕，控制北边，长驭远驾，计虑甚深远。然
南京创业地，江山雄固，水陆四通，国用所需，民力易
办，转输朝贡，道里适均。乞命勋旧重臣留守北京，练
兵开屯，以谨边备。皇上回銮南京，顺中外臣民之望，
郡邑长贰不宜参用吏员，百官俸禄及师生廪膳，宜
如《洪武中》全支粟米，不当折钞。”言甚切，廷议不果行。